Republika Hrvatska

Primorsko-goranska županija

GRAD DELNICE

**ODBOR ZA SPORT**

Delnice, 01. ožujka 2022. godine

**Z A P I S N I K**

sa 2. sjednice Odbora za sport, održane 01. ožujka 2021. godine u Maloj vijećnici Grada Delnica s početkom u 17,00 sati.

**Prisutni: Davorin Klobučar, Dona Kontić , Zvonimir Mihelčić, Josip Gašparac, Rea Raušel, gost Dragan Naglić**

Nakon što je utvrdio da su sjednici nazočna pet člana od izabranih pet, te da su ispunjeni uvjeti za donošenje pravovaljanih odluka, predsjednik Komisije predložio je sljedeći

**DNEVNI RED:**

1. **Verifikacija Zapisnika sa 1. sjednice Odbora za sport.**
2. **Nefunkcionalnost skijaških skakaonica K-8 i K-15 u Delnicama.**
3. **Gubitak značajnog međunarodnog sportskog inventa  Delnice Snowboard Session.**
4. **Pokretanje staro-novih sportskih projekata na području Grada Delnica.**
5. **Razno.**
6. **Tiskovna konferencija za medije.**

**Ad-1/ Verifikacija Zapisnika sa 1. sjednice Odbora za sport.**

Dnevni red kao takav je usvojen. Za zapisničara se predlaže Dona Kontić. Usvaja se zapisnik sa prethodne sjednice u cijelosti.

Gradonačelnica se ispričala za nedolazak zbog prethodno preuzetih obveza.

**Ad-2/ Nefunkcionalnost skijaških skakaonica K-8 i K-15 u Delnicama.**

Predsjednik Odbora za sport Davorin Klobučar ističe kako su skakaonice obnovljene kako bi se potaknula djelatnost sporta. Obnova je isfinancirana od sredstava Županije, Goranski sportski centar (dalje: GSC) je bio investitor, a sam tehnički prijem skakaonica je odrađen. Nakon toga te skakaonice već tri godine zjape neupotrijebljene, a njima se događa šteta. Činjenica je da GSC nije tijelo koje treba odrađivati natjecanja već je tehničko tijelo. Kroz svoje nekadašnje radno mjesto kao glasnogovornik GSC-a, predsjednik je htio pokrenuti neka događanja na skakaonicama, postojale su inicijative. Zbog interesa Grada Delnica treba pokrenuti te skakaonice. Potrebno je potaknuti djecu da se na njima trenira. Otvara se rasprava.

Zvonimir Mihelčić ističe kako su se novci poreznih obveznika bacili, skakaonice su sagrađene a ne koriste se. Ukoliko bi se nešto takvo pokrenulo, potrebno je prvo vidjeti interes djece.

Josip Gašparac smatra kako je potrebna suradnja sa Slovenijom, no to je sve skupo i košta. Razvijati tu klub i taj sport je jako teško i ne vidi tu neku budućnost. Trenutno nema ni trenera.

Dona Kontić ističe kako bi bilo bolje dati na edukaciju nekoga iz Delnica, nego opet dovlačiti trenera iz strane države. Bolje uložiti u čovjeka i platiti mu edukaciju, nego opet bacati novac na honorare trenera iz drugih zemalja, a obrazovani čovjek nam ostaje.

Klobučar – pošto su se novci uložili, uloženi su s namjerom. Postojala su stručna tijela koja su odredila da se tu novci ulože. Postojala je inicijativa. Novac je bačen, a sad skakaonice stoje i propadaju. Kupljena je i skijaška oprema – koja sad stoji negdje u skladištu u Delnicama.

Dona Kontić ističe zanimanje tko je zadužio tu opremu.

Predsjednik Odbora zaključuje kako će se kontaktirati tajnik PGŽ-a za sport. Zaključuje kako Odbor za sport odlučno potiče i inicirat će stručno tijelo u Delnicama, da se oformi stručno povjerenstvo da se pokrenu aktivnosti. Potrebno je prozvati Skijaški savez PGŽ-a, Zajednicu sportova PGŽ, GSC, TZ Gorski kotar i Sportska zajednica Grada Delnica. Poanta je da Delnice postanu bazični centar pripreme sportaša u Hrvatskoj.

Predsjednik Zajednice sportova Delnice – Dragan Naglić – kaže kako ne zna mnogo o tome, no želi istaknuti kako je Grad smanjio sredstva za sport za 130.000,00 kn. Predsjednik ističe kako je tražio očitovanje Grada za tu temu, no da je njemu bilo rečeno da će se osigurati isti iznos kao prošle godine.

Naglić ističe kako pola novca koje Delnice daju Zajednici sportova idu u održavanje objekata, a druga polovina se ulaže u klubove i udruge za sport. Predsjednik ističe kako je potrebno ulagati u sportske škole.

Gašparac – potrebno je ići prema Županiji, ako ćemo napraviti skakački klub, dodatno ćemo umanjiti sredstva koja idu drugim klubovima u Gradu. Mnogo je problma vezano za sport u Delnicama, a infrastruktura koju Delnice imaju je u lošem stanju.

Naglić – potrebno je napraviti razvojnu strategiju za sport u Gradu Delnicama. Sportovi koji sad funkcioniraju, teško funkcioniraju.

Zaključak – ići će se na apel na već spomenuta tijela u zapisniku. Na sljedeću će se sjednicu pozvati Sportsku zajednicu i predstavnike nogometnog kluba Goranin Delnice.

**Ad-3/ Gubitak značajnog međunarodnog sportskog eventa Delnice Snowboard Session.**

Kao najvažnija točka dnevnog reda je gubitak Snowbord Sessiona – odbor nije imao informacije o tom događaju. Komunikacija sa Gradom nije išla dobro. Opet se ne pita struku. Snowboard klub Nine iz Rijeke je htio odraditi event u Delnicama, no event je prebačen na Platak zbog nedostatka komunikacije u Delnicama. Odbor daje prigovor Gradonačelnici te je zaključak kako treba kontaktirati stručna tijela koja bi preuzela dio tereta za organizaciju događaja na sebe.

**Ad-4/ Pokretanje staro-novih sportskih projekata na području Grada Delnica.**

Dona Kontić je ovdje upoznala članove odbora sa utrkom koja će se dogoditi u Delnicama 18. lipnja 2022. Utrka se zove Lucky Trail i trčat će se na Petehovcu. U organizaciji sudjeluju delnički poduzetnici. Utrka se trči ekipno, te u biti funkcionira kao štafeta.

Predsjednik ističe kako želi da se obnovi Silvestarska utrka koja se trčala na Staru godinu ulicama Delnicama.

**Ad-5/ Razno**

Mihelčić ističe kako je potrebno ranije početi raditi na zasnježenju stadiona i kako je potrebno još topova kako bi se olakšao radi skijašima i zainteresiranima za sanjkanje koji dolaze u Delnice zimi.

Dragan Naglić govori kako se u radu Sportske zajednice Delnica ne događa ništa novo te kako imaju redovnu sjednicu ovaj tjedan kada će se obaviti raspodjela novca klubovima za 2022. godinu.

Odbor zaključuje kako će uskoro zakazati sljedeću sjednicu Odbora s tematikom objekata za sport u Gradu Delnicama.

**Ad-6/ Tiskovna konferencija za medije**

Medijima su se predstavile točke 2. i 3. dnevnog reda te im je Dona Kontić predstavila manifestaciju Lucky Trail i dala im kontakt organizatora.

Pošto se sastanak odbora odradio te se ispoštovao dnevni red, predsjednik Odbora za sport je zaključio sastanak.

Dovršeno u 18,30 sat.

**PREDSJEDNIK**

**Davorin Klobučar, v. r.**